তথ্যবিবরণী নম্বর : ৩৭০৭

বাংলাদেশ বিশ্বে এক উন্নয়নের ম্যাজিক

-- মোস্তাফা জব্বার

নেত্রকোণা, ১৩ আশ্বিন (২৮ সেপ্টেম্বর) :

ডাক ও টেলিযোগাযোগ মন্ত্রী মোস্তাফা জব্বার বলেছেন, বাংলাদেশ বিশ্বে এক উন্নয়নের ম্যাজিক। অপ্রতিরোধ্য গতিতে উন্নয়নের বাংলাদেশ প্রধানমন্ত্রী শেখ হাসিনার দূরদৃষ্টিসম্পন্ন নেতৃত্বের ফসল। বঙ্গবন্ধুর জন্ম না হলে বাংলাদেশ সৃষ্টি হতো না আর শেখ হাসিনার জন্ম না হলে বঙ্গবন্ধুর লালিত স্বপ্নের সোনার বাংলা প্রতিষ্ঠার সংগ্রাম এগিয়ে নেওয়া সম্ভব হতো না।

মন্ত্রী আজ নেত্রকোণায় প্রধানমন্ত্রী শেখ হাসিনার ৭৩তম জন্মদিন উপলক্ষে শেখ হাসিনা বিশ^বিদ্যালয়, নেত্রকোণা আয়োজিত অনুষ্ঠানে প্রধান অতিথির বক্তৃতায় এসব কথা বলেন।

মন্ত্রী ঢাকা বিশ্ববিদ্যালয় ক্যাম্পাসে তাঁর দেখা শেখ হাসিনাকে অতি সাধারণ একজন মানুষ হিসেবে দেখেছেন। নিজে ছাত্রলীগের কর্মী হলেও অন্য সমমনা ছাত্র সংগঠনের কর্মীদের সাথেও ছিল তাঁর গভীর বন্ধুত্বের সম্পর্ক। তাঁর নেতৃত্বে আজকের বাংলাদেশকে দেখে অবাক বিস্ময়ে তাকিয়ে দেখছে বিশ্ব । তিনি আরো বলেন, পৃথিবীতে সবার আগে শেখ হাসিনা নিজের দেশের নামের আগে ডিজিটাল কথাটি ব্যবহার করেছেন। এরই ধারাবাহিকতায় পিছিয়ে পড়া বাংলাদেশকে এডিবির হিসাব অনুযায়ী ইতোমধ্যেই প্রবৃদ্ধি অর্জনে সিংগাপুর, মালয়েশিয়া, থাইল্যান্ড এবং ভিয়েতনামকে পেছনে ফেলে বাংলাদেশকে অগ্রগতির অভাবনীয় জায়গায় উপনীত করেছেন শেখ হাসিনা।

শেখ হাসিনা বিশ্ববিদ্যালয়, নেত্রকোণা এর উপাচার্য অধ্যাপক ড. রফিকুল্লাহ খানের সভাপতিত্বে অনুষ্ঠানে সংসদ সদস্য হাবিবা রহমান বিশেষ অতিথির বক্তৃতা করেন। অনুষ্ঠানে মুখ্য আলোচক হিসেবে বক্তৃতা করেন র‌্যাব মহাপরিচালক ড. বেনজির আহমেদ।

#

শেফায়েত/ইসরাত/সঞ্জীব/সেলিম/২০১৯/২১২০ ঘণ্টা

তথ্যবিবরণী নম্বর : ৩৭০৬

**ঢাকা মহানগরীকে সবুজ বৃক্ষে সুশোভিত করার আহ্বান শিল্প প্রতিমন্ত্রীর**

ঢাকা, ১৩ আশ্বিন (২৮ সেপ্টেম্বর) :

ঢাকা মহানগরীকে সবুজ বৃক্ষে সুশোভিত করার আহ্বান জানিয়েছেন শিল্প প্রতিমন্ত্রী কামাল আহমেদ মজুমদার। প্রধানমন্ত্রী শেখ হাসিনার ৭৩তম জন্মদিন উপলক্ষে আজ ঢাকা উত্তর সিটি কর্পোরেশনের ৪নং ওয়ার্ড কাউন্সিল আয়োজিত বৃক্ষরোপণের উদ্বোধন অনুষ্ঠানে প্রধান অতিথির বক্তৃতায় একথা বলেন।

প্রতিমন্ত্রী বলেন, মানুষের বেঁচে থাকা ও সভ্যতার বিকাশের জন্য বৃক্ষের প্রয়োজনীয়তা বলে শেষ করা যাবে না। ইট-পাথরের নগরী ঢাকায় রাস্তার ডিভাইডারসহ যেখানেই সুযোগ পাওয়া যাবে সেখানেই বৃক্ষরোপণ করতে হবে। এক্ষেত্রে সরকারের পাশাপাশি বেসরকারি পর্যায় থেকেও এগিয়ে আসার আহ্বান জানান তিনি। প্রতিমন্ত্রী ব্যক্তিগত উদ্যোগে নিজ নিজ এলাকায় ছোট আকারে বৃক্ষরোপণ অভিযান পরিচালনার পরামর্শ প্রদান করেন।

শিল্প প্রতিমন্ত্রী প্রধানমন্ত্রী শেখ হাসিনার ৭৩তম জন্মদিন উপলক্ষে মিরপুর-১৪ নম্বরে স্বাধীনতা চত্বরে কাফরুল থানা আওয়ামী লীগ আয়োজিত চলচ্চিত্র প্রদর্শনী অনুষ্ঠানে প্রধান অতিথি হিসেবে যোগদান করেন। প্রতিমন্ত্রী সবাইকে দেশের কল্যাণে বঙ্গবন্ধু কন্যার দিক নির্দেশনা অনুসারে ঐক্যবদ্ধভাবে কাজ করার আহ্বান জানান। চাঁদাবাজ ও দুর্নীতিবাজদের বিরুদ্ধে সকলকে সচেতন থাকতে হবে উল্লেখ করে শিল্প প্রতিমন্ত্রী এ সকল সমাজ ও রাষ্ট্র বিরোধীদের আইন-শৃঙ্খলা বাহিনীর নিকট ধরিয়ে দেওয়ার অনুরোধ জানান।

#

মাসুম/নাইচ/মোশারফ/রেজাউল/২০১৯/২১৩০ ঘণ্টা

তথ্যবিবরণী নম্বর : ৩৭০৫

**নদী বন্দরসমূহকে ১ নম্বর সতর্ক সংকেত**

ঢাকা, ১৩ আশ্বিন (২৮ সেপ্টেম্বর) :

রাজশাহী, রংপুর, পাবনা, বগুড়া, টাঙ্গাইল, ময়মনসিংহ, ঢাকা, ফরিদপুর, যশোর, কুষ্টিয়া, খুলনা, বরিশাল, পটুয়াখালী, নোয়াখালী, কুমিল্লা, চট্টগ্রাম, কক্সবাজার এবং সিলেট অঞ্চলসমূহের ওপর দিয়ে দক্ষিণ/দক্ষিণ-পূর্ব দিক থেকে ঘণ্টায় ৪৫-৬০ কিলোমিটার বেগে বৃষ্টি অথবা বজ্রবৃষ্টি-সহ অস্থায়ীভাবে দমকা/ঝড়ো হাওয়া বয়ে যেতে পারে। এসব এলাকার নদীবন্দরসমূহকে ১ নম্বর সতর্ক সংকেত দেখাতে বলা হয়েছে।

দুর্যোগ ব্যবস্থাপনা ও ত্রাণ মন্ত্রণালয়ের ন্যাশনাল ডিজাস্টার রেসপন্স কো-অর্ডিনেশন সেন্টারের আজ দুপুর ৩টা ৪০ মিনিটের প্রতিবেদন অনুযায়ী এ তথ্য পাওয়া গেছে।

আজ সকাল ৯ টা থেকে পরবর্তী ২৪ ঘণ্টার পূর্বাভাস অনুযায়ী রাজশাহী, রংপুর, বরিশাল ও ময়মনসিংহ বিভাগের অনেক জায়গায় এবং ঢাকা, খুলনা, চট্টগ্রাম ও সিলেট বিভাগের কিছু কিছু জায়গায় অস্থায়ীভাবে দমকা হাওয়া-সহ হালকা থেকে মাঝারি ধরনের বৃষ্টি অথবা বজ্র-সহ বৃষ্টি হতে পারে। সেই সাথে দেশের কোথাও কোথাও মাঝারি ধরনের ভারী বর্ষণ হতে পারে।

সব নদ-নদীর পানি বিপদসীমার নিচে রয়েছে।

#

তাসমীন/নাইচ/মোশারফ/সেলিম/২০১৯/২১০০ ঘণ্টা

তথ্যবিবরণী নম্বর : ৩৭০৪

**কোনো দুর্নীতিবাজ, সন্ত্রাসী রেহাই পাবে না**

**---শিল্প প্রতিমন্ত্রী**

ঢাকা, ১৩ আশ্বিন (২৮ সেপ্টেম্বর) :

প্রধানমন্ত্রী শেখ হাসিনার নির্দেশে যে দুর্নীতিবিরোধী অভিযান শুরু হয়েছে, তাতে **কোনো** দুর্নীতিবাজ, সন্ত্রাসী রেহাই পাবে না বলে মন্তব্য করেছেন শিল্প প্রতিমন্ত্রী কামাল আহমেদ মজুমদার। সকল ক্ষেত্রে দুর্নীতি ও অপরাধের বিরুদ্ধে ব্যবস্থা গ্রহণ করা হবে।

প্রধানমন্ত্রী শেখ হাসিনার ৭৩তম জন্মদিন উপলক্ষে আজ রাজধানীর মিরপুরের রূপনগরে মনিপুর স্কুল ও কলেজে আয়োজিত আলোচনা সভা, দোয়া মাহফিল ও সাংস্কৃতিক প্রতিযোগিতার পুরস্কার বিতরণ অনুষ্ঠানে প্রধান অতিথির বক্তৃতায় একথা বলেন।

শিল্প প্রতিমন্ত্রী বলেন, দেশ থেকে সকল প্রকার দুর্নীতি ও স্বজনপ্রীতি সমূলে বিতাড়িত করা হবে।

পরিপূর্ণভাবে শিক্ষিত হয়ে জাতিকে নেতৃত্ব দেওয়ার যোগ্যতা অর্জনের আহ্বান জানিয়ে ছাত্রছাত্রীদের উদ্দেশে প্রতিমন্ত্রী বলেন, জঙ্গিবাদ, সন্ত্রাস, মাদক, ইয়াবা থেকে সব সময় দূরে থাকতে হবে। লেখাপড়ার পাশাপাশি খেলাধুলা ও সাংস্কৃতিক প্রতিযোগিতার মাধ্যমে মেধার বিকাশ ঘটাতে হবে।

অনুষ্ঠানে প্রধানমন্ত্রী শেখ হাসিনার সুস্থতা ও দীর্ঘায়ু কামনা করে দোয়া ও মোনাজাত পরিচালনা করা হয়। পরে প্রতিমন্ত্রী কলেজের সাংস্কৃতিক প্রতিযোগিতায় বিজয়ীদের মাঝে পুরস্কার বিতরণ করেন।

কলেজের অধ্যক্ষ মোঃ ফরহাদ হোসেনের সভাপতিত্বে অনুষ্ঠানে বক্তৃতা করেন প্রতিষ্ঠানের গভর্নিং বডির সভাপতি অধ্যাপক রাশেদা আক্তার ও সদস্য এ কে এম দেলোয়ার হোসেন।

#

মাসুম/নাইচ/মোশারফ/আব্বাস/২০১৯/১৯৩৫ ঘণ্টা

তথ্যবিবরণী নম্বর : ৩৭০৩

**শেখ হাসিনার কোনো বিত্ত বৈভবের মোহ নেই**

**---অর্থমন্ত্রী**

ঢাকা, ১৩ আশ্বিন (২৮ সেপ্টেম্বর) :

অর্থমন্ত্রী আ হ ম মুস্তফা কামাল বলেছেন, জননেত্রী থেকে এখন বিশ্বনেত্রীতে পরিণত হয়েছেন প্রধানমন্ত্রী শেখ হাসিনা। বাঙালির উন্নয়নের রূপকার প্রধানমন্ত্রী শেখ হাসিনার বিত্ত বৈভবের প্রতি কোনো মোহ নেই। জাতির পিতার স্বপ্নের সোনার বাংলা গড়ে তোলার একজন কাণ্ডারি প্রধানমন্ত্রী শেখ হাসিনার জন্মদিনে তাঁর দীর্ঘায়ু কামনা করি।

আজ রাজধানীর শাহবাগে জাতীয় জাদুঘরের মিলনায়তনে প্রধানমন্ত্রী শেখ হাসিনার ৭৩তম জন্মদিন উপলক্ষে বিভিন্ন স্কুলের ছাত্রছাত্রীদের মাঝে ক্রীড়া সামগ্রী ও শিক্ষা উপকরণ বিতরণ এবং আলোচনা সভায় প্রধান অতিথির বক্তব্যে অর্থমন্ত্রী আ হ ম মুস্তফা কামাল এসব কথা বলেন।

প্রধানমন্ত্রী শেখ হাসিনাকে ‘চ্যাম্পিয়ন অভ্ স্কিল ডেভেলপমেন্ট ফর ইয়ুথ অ্যাওয়ার্ড’ শীর্ষক পুরস্কার দিয়েছে ইউনিসেফ। তরুণদের দক্ষতা উন্নয়নে অসামান্য অবদানের স্বীকৃতি হিসেবে এ পুরস্কার পেয়েছেন তিনি। এই পুরস্কার তিনি উৎসর্গ করেন বিশ্বের সব শিশু, তরুণ-সহ বাংলাদেশের জনগণকে। জাতির পিতার স্বপ্ন বাস্তবায়নে প্রধানমন্ত্রী দেশের অর্থনৈতিক মুক্তি দেওয়ার জন্য কাজ করে যাচ্ছেন।

শেখ রাসেল জাতীয় শিশু-কিশোর পরিষদের প্রতিষ্ঠাতা চেয়ারম্যান মোঃ রকিবুর রহমানের সভাপতিত্বে এ সময় আরো উপস্থিত ছিলেন আইসিটি প্রতিমন্ত্রী জুনাইদ আহমেদ পলক, সংসদ সদস্য মাহমুদ-উস-সামাদ চৌধুরী, বাংলাদেশ অর্থনীতি সমিতির সাধারণ সম্পাদক ও জনতা ব্যাংকের চেয়ারম্যান জামাল উদ্দিন আহমেদ প্রমুখ।

#

তৌহিদুল/নাইচ/ইসরাত/মোশারফ/আব্বাস/২০১৯/১৯২০ ঘণ্টা

তথ্যবিবরণী নম্বর : ৩৭০২

দুর্নীতি দূর করে সুনীতি প্রতিষ্ঠা করতে চায় সরকার

---আইনমন্ত্রী

ঢাকা, ১৩ আশ্বিন (২৮ সেপ্টেম্বর) :

আইন, বিচার ও সংসদ বিষয়ক মন্ত্রী আনিসুল হক বলেছেন, বর্তমানে সমাজের একটি বড় সমস্যা হলো দুর্নীতি। দুর্নীতি সমাজে ব্যাপক বৈষম্য তৈরি করছে। দেশের অর্থনৈতিক উন্নয়নকে বাধাগ্রস্ত করছে। সরকার দুর্নীতি দূর করে সুনীতি প্রতিষ্ঠা করতে চায়।

আজ ঢাকায় বঙ্গবন্ধু আন্তর্জাতিক সম্মেলন কেন্দ্রে ডাচ্-বাংলা ব্যাংক কর্তৃক উচ্চ মাধ্যমিক শ্রেণিতে অধ্যয়নরত দুই সহ¯্রাধিক দরিদ্র ও মেধাবী শিক্ষার্থীকে বৃত্তি প্রদান অনুষ্ঠানে প্রধান অতিথির বক্তৃতায় এসব কথা বলেন মন্ত্রী।

আনিসুল হক বলেন, যুগোপযোগী ও মানসম্পন্ন শিক্ষা ব্যবস্থা ছাড়া সুশিক্ষিত ও দক্ষ মানবসম্পদ গড়ে তোলা সম্ভব নয়। তাই সকলের জন্য মানসম্পন্ন শিক্ষার সুযোগ সৃষ্টি করা জাতীয় কর্তব্য। সরকারের একার পক্ষে এই বিশাল দায়িত্ব পালন করা দুরূহ ব্যাপার। সরকারের পাশাপাশি সকল বেসরকারি প্রতিষ্ঠান এমনকি ব্যক্তি বিশেষ এগিয়ে এলে সরকার নতুনভাবে উজ্জীবিত হবে। তিনি বলেন, সরকারের মূল লক্ষ্য হচ্ছে ২০৪১ সালের মধ্যে বাংলাদেশকে উন্নত দেশে পরিণত করা।

মন্ত্রী বলেন, আজকের ছাত্র-ছাত্রীরাই ভবিষ্যতে দেশ পরিচালনা করবে। তারাই অর্থনৈতিক প্রবৃদ্ধির চালিকা শক্তি হিসেবে কাজ করবে। তাই তরুণ সমাজের মেধা বিকাশে সঠিক যতœ ও রক্ষণাবেক্ষণ করা সকলের নৈতিক দায়িত্ব।

ডাচ্-বাংলা ব্যাংক পরিচালনা পর্ষদের চেয়ারম্যান সায়েম আহমেদের সভাপতিত্বে অনুষ্ঠানে বাংলাদেশ ব্যাংকের গভর্নর ফজলে কবির ও ব্যাংকের ব্যবস্থাপনা পরিচালক আবুল কাশেম মোঃ শিরিন বক্তৃতা করেন।

#

রেজাউল/নাইচ/মোশারফ/আব্বাস/২০১৯/১৯০০ ঘণ্টা

তথ্যবিবরণী নম্বর : ৩৭০১

প্রধানমন্ত্রী গণতন্ত্র, ভোট ও ভাতের অধিকার পুনরুদ্ধারের জন্য আন্দোলন করেন  
 ---মহিলা ও শিশু বিষয়ক প্রতিমন্ত্রী

ঢাকা, ১৩ আশ্বিন (২৮ সেপ্টেম্বর) :

দীর্ঘ মেয়াদি নারী সরকার প্রধান ও বর্তমান বিশ্বের অন্যতম প্রভাবশালী নেতা প্রধানমন্ত্রী শেখ হাসিনাকে জন্মদিনের শুভেচ্ছা জানিয়ে মহিলা ও শিশু বিষয়ক প্রতিমন্ত্রী ফজিলাতুন নেসা ইন্দিরা বলেন, বঙ্গবন্ধুকে হত্যার পর প্রধানমন্ত্রী শেখ হাসিনা ৬ বছর ভারতে নির্বাসিত জীবন কাটিয়ে ১৯৮১ সালে দেশে ফিরেই গণতন্ত্র, ভোট ও ভাতের অধিকার পুনরুদ্ধারের জন্য আন্দোলন শুরু করেন।

প্রতিমন্ত্রী আজ ঢাকা রিপোর্টার্স ইউনিটি (ডিআরইউ)-তে বঙ্গবন্ধু শিক্ষা ও গবেষণা পরিষদ আয়োজিত মাদার অভ্ হিউম্যানিটি, বঙ্গবন্ধু কন্যা জননেত্রী শেখ হাসিনার ৭৩তম জন্মদিনে ‘বিশ্বনেতার অনন্য উচ্চতায় শেখ হাসিনা’ আলোচনা সভায় প্রধান অতিথির বক্তৃতায় এসব কথা বলেন।

মহিলা ও শিশু বিষয়ক প্রতিমন্ত্রী ইন্দিরা বলেন, উন্নত সমৃদ্ধ বাংলাদেশ ও আধুনিক ডিজিটাল যুগের স্বপ্নদ্রষ্টা শেখ হাসিনা পানিচুক্তি,  স্থলসীমান্ত চুক্তি, সমুদ্র সীমান্ত মামলায় জয়লাভ, মহাকাশ জয় করে পৃথিবীর বুকে বাংলাদেশকে মর্যাদার আসনে বসিয়েছেন।

প্রতিমন্ত্রী আরো বলেন, শেখ হাসিনার নেতৃত্ব ও দূরদর্শিতায় ধারাবাহিকভাবে উচ্চহারে অর্থনৈতিক প্রবৃদ্ধি, মাথাপিছু আয় বৃদ্ধি,  রপ্তানি আয় বৃদ্ধি, বৈদেশিক মুদ্রা রিজার্ভ, বিদ্যুৎ উৎপাদন, পদ্মাসেতু ও কর্ণফুলী টানেলের মতো মেগা প্রকল্প বাস্তবায়নের ফলে অর্থনীতি চাঙ্গা হয়েছে। চলমান দুর্নীতির বিরুদ্ধে অভিযানকে স্বাগত জানিয়ে প্রতিমন্ত্রী বলেন, শেখ হাসিনা দলে অনুপ্রবেশকারী দুর্নীতিবাজদের বিরুদ্ধে কঠোর অবস্থান নিয়েছেন।

উল্লেখ্য, আলোচনা সভায় সভাপতিত্ব করেন বঙ্গবন্ধু শিক্ষা ও গবেষণা পরিষদের সভাপতি ও ঢাকা বিশ্ববিদ্যালয়ের সাবেক উপাচার্য প্রফেসর ড. আ আ ম স আরেফিন সিদ্দিক।

#

আলমগীর/নাইচ/মোশারফ/আব্বাস/২০১৯/১৯৩১ ঘণ্টা

তথ্যবিবরণী নম্বর : ৩৭০০

ডেঙ্গু পরিস্থিতিতে আতঙ্কিত না হয়ে চ্যালেঞ্জ হিসেবে নিয়েছি

---স্থানীয় সরকার মন্ত্রী

ঢাকা, ১৩ আশ্বিন (২৮ সেপ্টেম্বর) :

স্থানীয় সরকার মন্ত্রী মোঃ তাজুল ইসলাম বলেছেন, এডিস মশা ও ডেঙ্গুর প্রকোপ বেড়ে গেলে আতঙ্কিত না হয়ে তা মোকাবিলা করার চ্যালেঞ্জ হিসেবে নিয়েছিলাম। সংশ্লিষ্ট সকলের সম্মিলিত প্রচেষ্টায় ও জনসাধারণের স্বতঃস্ফূর্ত অংশগ্রহণের ফলে ডেঙ্গুর প্রকোপ যথেষ্ট কমে এসেছে। মন্ত্রী আরো বলেন, ডেঙ্গু মোকাবিলার সক্ষমতা বাংলাদেশের আছে। এই সমস্যার সমাধান মানুষ করবে। সরকার এতে নেতৃত্ব দেবে। তিনি বলেন, মশক নিয়ন্ত্রণে সরকারের কার্যক্রম অব্যাহত থাকবে। শীঘ্রই ডেঙ্গু পরিস্থিতির আরো উন্নতি হবে বলে আশা করি।

আজ রাজধানীর বসুন্ধরা আবাসিক এলাকায় ইস্ট ওয়েস্ট মিডিয়া গ্রুপ মিলনায়তনে দৈনিক কালের কণ্ঠ আয়োজিত 'মশা নিয়ন্ত্রণ ও ডেঙ্গু প্রতিরোধে করণীয়' শীর্ষক এক গোলটেবিল আলোচনায় প্রধান অতিথির বক্তব্যে মন্ত্রী এসব কথা বলেন।

দৈনিক কালের কণ্ঠের ভারপ্রাপ্ত সম্পাদক মোস্তফা কামালের সঞ্চালনায় অনুষ্ঠিত এ গোলটেবিল আলোচনায় বিশেষ অতিথি হিসেবে উপস্থিত ছিলেন ঢাকা উত্তর সিটি কর্পোরেশনের মেয়র মোঃ আতিকুল ইসলাম।

অন্যান্যের মধ্যে আলোচনায় অংশগ্রহণ করেন স্বাস্থ্য সেবা বিভাগের ভারপ্রাপ্ত সচিব মোঃ হাবিবুর রহমান খান, কলামিস্ট সৈয়দ আবুল মকসুদ, অধ্যাপক ড. এবিএম আব্দুল্লাহ, ঢাকা উত্তর ও দক্ষিণ সিটি কর্পোরেশনের প্রধান স্বাস্থ্য কর্মকর্তা প্রমুখ।

গোলটেবিল আলোচনায় বিভিন্ন বক্তা মশা নিয়ন্ত্রণ ও ডেঙ্গু প্রতিরোধে চলমান কার্যক্রম, চ্যালেঞ্জ ও সীমাবদ্ধতা এবং এ বিষয়ে ভবিষ্যতে করণীয় নিয়ে তাদের সুচিন্তিত মতামত তুলে ধরেন।

#

মাহমুদুল/ইসরাত/মোশারফ/আব্বাস/২০১৯/২০৪০ ঘণ্টা

Handout Number : 3699

**Foreign Minister submits ratification instrument of**

**Treaty on Prohibition of Nuclear Weapons to UN**

Dhaka, 28 September :

Foreign Minister Dr. A K Abdul Momen has submitted the instrument of ratification of the Treaty on the Prohibition of Nuclear Weapons to the treaty section of the United Nations yesterday. The event has been held in the sidelines of the 74th UN General Assembly.

The treaty has been adopted in July 2017 and was opened for signature in September of the same year. Bangladesh signed the treaty on the first day of the opening and now it has been duly ratified by 32 countries. The treaty will come into force upon submission of 50th ratification.

Bangladesh believes in complete and general disarmament and has already become member of other global nuclear instruments.

#

Tohidul/Parikshit/Anwar/Asma/2019/1030 hours

তথ্যবিবরণী নম্বর : ৩৬৯৮

**সারা দেশের** **ডেঙ্গু পরিস্থিতি**

ঢাকা, ১৩ আশ্বিন (২৮ সেপ্টেম্বর) :

স্বাস্থ্য অধিদপ্তরের হেলথ ইমার্জেন্সি অপারেশন সেন্টার ও কন্ট্রোল রুমের তথ্য অনুযায়ী গত ২৪ ঘণ্টায় সারা দেশে ৩৬০ জন ডেঙ্গু রোগী হাসপাতালে ভর্তি হয়েছেন। এর মধ্যে ঢাকায় ১০২ জন।

প্রতিবেদনের তথ্য অনুযায়ী গত জানুয়ারি থেকে আজ পর্যন্ত সারা দেশে ডেঙ্গু রোগের চিকিৎসা শেষে হাসপাতাল থেকে ছাড়পত্র নিয়ে চলে গেছেন ৮৫ হাজার ৩২৩ জন, যা হাসপাতালে ভর্তিকৃত ডেঙ্গু রোগীর প্রায় ৯৮ শতাংশ। বর্তমানে সারা দেশের হাসপাতালগুলোতে ভর্তিকৃত ডেঙ্গু রোগী আছেন ১ হাজার ৭০৯ জন। এ যাবত ৮১ জনের মৃত্যু ডেঙ্গুজনিত বলে নিশ্চিত করা হয়েছে।

#

স্বাস্থ্য অধিদপ্তর/নাইচ/মোশারফ/আব্বাস/২০১৯/১৮১০ ঘণ্টা

তথ্যবিবরণী নম্বর : ৩৬৯৭

**“আন্তর্জাতিক তথ্য অধিকার দিবস ২০১৯” ‍উদ্‌যাপন উপলক্ষে তথ্য কমিশনের সংবাদ সম্মেলন**

ঢাকা, ১৩ আশ্বিন (২৮ সেপ্টেম্বর) :

“আন্তর্জাতিক তথ্য অধিকার দিবস ২০১৯” উদ্‌যাপন উপলক্ষে তথ্য কমিশন আজ সকালে জাতীয় প্রেসক্লাবে সংবাদ সম্মেলনের আয়োজন করে।

সংবাদ সম্মেলনে বক্তব্য রাখেন প্রধান তথ্য কমিশনার মরতুজা আহমদ। সংবাদ সম্মেলনে উপস্থিত ছিলেন তথ্য কমিশনার সুরাইয়া বেগম এনডিসি, তথ্য মন্ত্রণালয়ের অতিরিক্ত সচিব মোঃ মিজান উল আলম, প্রধান তথ্য অফিসার সুরথ কুমার সরকার। সভাপতিত্ব করেন জাতীয় প্রেস ক্লাবের সভাপতি সাইফুল আলম।

২০১৯ সালে আন্তর্জাতিক তথ্য অধিকার দিবসের প্রতিপাদ্য হচ্ছে - "Aceess to Information : Leaving no one behind" (“তথ্য সবার অধিকার : থাকবে না কেউ পেছনে আর”)। এবারের মূল স্লোগান - “তথ্য পাবে জনগণ, তথ্যে সবার উন্নয়ন”।

সংবাদ সম্মেলনে প্রধান তথ্য কমিশনার বলেন, জনগণকে তথ্য অধিকার আইন ব্যবহার করে নাগরিক সুবিধা লাভে শিক্ষিত, সচেতন এবং আগ্রহী করে তুলতে হবে। এ ব্যাপারে গণমাধ্যমসহ সংশ্লিষ্ট সকলকে আরো বেশি দায়িত্ব পালন করতে হবে।

প্রধান তথ্য কমিশনার আরো বলেন, জনগণের ক্ষমতায়ন ও প্রতিটি সরকারি-বেসরকারি কর্তৃপক্ষের কর্মকাণ্ডে স্বচ্ছতা আনয়ন ও জবাবদিহি প্রতিষ্ঠার মাধ্যমে দুর্নীতি কমিয়ে এনে সুশাসন প্রতিষ্ঠায় তথ্য অধিকার আইন নিয়ামক হিসেবে কাজ করতে পারে।

সংবাদ সম্মেলনে জানানো হয়, তথ্য অধিকার আইনের পূর্ণাঙ্গ বাস্তবায়নের লক্ষ্যে ইতোমধ্যে তথ্য অধিকার আইন ২০০৯ এর ইংরেজি পাঠ, তথ্য অধিকার (তথ্য প্রাপ্তি সংক্রান্ত) বিধিমালা, ২০০৯, তথ্য অধিকার (তথ্য প্রাপ্তি সংক্রান্ত) বিধিমালা, ২০০৯ এর সংশোধনী, তথ্য অধিকার (তথ্য সংরক্ষণ ও ব্যবস্থাপনা) প্রবিধানমালা, ২০১০, তথ্য অধিকার (তথ্য প্রকাশ ও প্রচার) প্রবিধানমালা, ২০১০, তথ্য অধিকার (অভিযোগ দায়ের ও নিষ্পত্তি সংক্রান্ত) প্রবিধানমালা, ২০১১ জারি করা হয়েছে।

সংবাদ সম্মেলনে জানানো হয়, তথ্য সরবরাহের জন্য এ পর্যন্ত সমগ্র দেশ থেকে সরকারি এবং বেসরকারি পর্যায়ে সর্বমোট ৪২ হাজার ১৩৮ জন দায়িত্ব প্রাপ্ত কর্মকর্তার নাম পাওয়া গেছে। এ পর্যন্ত ৪২ হাজার ৯০৬ জন সরকারি দায়িত্ব প্রাপ্ত কর্মকর্তা তথ্য অধিকার বিষয়ে অনলাইনে প্রশিক্ষণ সম্পন্ন করেছে।

তথ্য কমিশন কর্তৃক সর্বমোট ৩ হাজার ১৭১টি প্রাপ্ত অভিযোগের মধ্যে ৩ হাজার ২৬টি অভিযোগ নিষ্পত্তি করা হয়েছে। অবশিষ্ট ১৪৫টি অভিযোগ নিষ্পত্তির অপেক্ষায় আছে।

পরবর্তী পাতা-২

-২-

সংবাদ সম্মেলনে আরো জানান, তথ্য অধিকার আইন বাস্তবায়নে এ পর্যন্ত ৮টি বিভাগ, ৬৪টি জেলা, ৬১টি জেলার ৪৬৭টি উপজেলায় জন অবহিতকরণ সভা এবং দায়িত্বপ্রাপ্ত কর্মকর্তাদের প্রশিক্ষণ সম্পন্ন করা হয়েছে। ২০১০ সাল হতে গ্রামীণ ফোন, টেলিটক, রবি গ্রাহকদের Text message, sms প্রেরণ এবং সরকারি বেসরকারি বিভিন্ন টিভি চ্যানেলে টিভি শো এর মাধ্যমে তথ্য অধিকার আইন প্রচারের ব্যবস্থা গ্রহণ করা হয়েছে। ইলেক্ট্রনিক ও প্রিণ্ট মিডিয়ায় এ আইন সম্পর্কে ব্যাপকভাবে গণসচেতনতা গড়ে তোলার লক্ষ্যে বিভিন্ন সময়ে টক শো, আলোচনা সভা, ডকুমেন্টারি, নাটিকা ও খবর পরিবেশন করা হয়েছে। তথ্য কমিশিন এটুআই প্রোগ্রাম, ওয়ার্ল্ড ব্যাংক এবং ডিনেটের সহায়তায় তথ্য অধিকার আইন, ২০০৯ বিষয়ে অনলাইন ট্র্যাকিং সিস্টেম চালুকরণের জন্য কার্যক্রম অব্যাহত রেখেছে।

তথ্য কমিশন কর্তৃক “আন্তর্জাতিক তথ্য অধিকার দিবস ২০১৯” উদ্‌যাপন কর্মসূচির অংশ হিসেবে আগামীকাল ২৯ সেপ্টেম্বর ২০১৯ তারিখ সকাল ৯.১৫ ঘটিকায় বাংলাদেশ সিভিল সার্ভিস প্রশাসন একাডেমি, শাহবাগ হতে জাতীয় জাদুঘর পর্যন্ত বর্ণাঢ্য র‌্যালি এবং র‌্যালি শেষে জাতীয় জাদুঘরের প্রধান মিলনায়তনে আলোচনা সভা ও সাংস্কৃতিক অনুষ্ঠানের আয়োজন করা হয়েছে। অনুষ্ঠানে প্রধান অতিথি হিসেবে উপস্থিত থাকবেন তথ্যমন্ত্রী ড. হাছান মাহ্‌মুদ।

এ উপলক্ষে ২৮ সেপ্টেম্বর ২০১৯ তারিখ জাতীয় পত্রিকায় ক্রোড়পত্র প্রকাশ করা হয়েছে। সকল জেলা প্রশাসক দিবসটি উদ্‌যাপনের নিমিত্তে স্ব স্ব জেলায় বর্ণাঢ্য র‌্যালি, আলোচনা সভা ও তথ্য মেলার আয়োজন করছে। বিভিন্ন এনজিও দিবসটির তাৎপর্য তুলে ধরে আলোচনা অনুষ্ঠান করছে। বাংলাদেশ টেলিভিশন, বাংলাদেশ বেতার, কমিউনিটি বেতার, এফ এম রেডিও, ডিবিসি নিউজ-সহ বিভিন্ন টেলিভিশন চ্যানেলে দিবসটির তাৎপর্য তুলে ধরে আলোচনা, টক শো ও তথ্য অধিকার সংক্রান্ত ডকুমেন্টারি প্রচার করবে।

উল্লেখ্য, ২০০২ সালে বুলগেরিয়ার রাজধানী সোফিয়া থেকে সুশীল সমাজের নেতৃত্বে প্রতিবছর ২৮ সেপ্টেম্বর তারিখে 'International Right to Know Day' হিসেবে উদ্‌যাপনের সিদ্ধান্ত গৃহীত হয়। ২০১৬ সালে ইউনেস্কোর সিদ্ধান্ত অনুযায়ী দিবসটিকে 'International Day for Universal Access to Information' হিসেবে পালন করে আসছে। এর পর থেকে তথ্য কমিশন দিবসটিকে বাংলায় ‘আন্তর্জাতিক তথ্য অধিকার দিবস’ হিসেবে নামকরণের মাধ্যমে দেশব্যাপী বিভিন্ন কর্মসূচি গ্রহণ করে।

#

আনোয়ার/নাইচ/মোশারফ/আসমা/রেজাউল/২০১৯/১৬৪৬ ঘণ্টা

তথ্যবিবরণী নম্বর : ৩৬৯৬

**সব ধর্মের মানুষের রক্তে গড়া লাল-সবুজের পতাকা**

**- মহালয়ায় তথ্যমন্ত্রী**

ঢাকা, ১৩ আশ্বিন (২৮ সেপ্টেম্বর) :

তথ্যমন্ত্রী এবং আওয়ামী লীগের প্রচার ও প্রকাশনা সম্পাদক ড. হাছান মাহ্‌মুদ বলেছেন, সকল ধর্মের মানুষের রক্তে গড়া আমাদের লাল-সবুজের পতাকা এদেশের অসাম্প্রদায়িকতার প্রতীক। মহালয়ার দিনে এ সম্প্রীতির বন্ধন আরো দৃঢ় হোক।

শনিবার ভোর সাড়ে পাঁচটায় রাজধানীর বনানী খেলার মাঠে গুলশান-বনানী সার্বজনীন পূজা ফাউন্ডেশন এবং পরে সকাল আটটায় ফার্মগেটে কৃষিবিদ ইনস্টিটিউশন মিলনায়তনে সনাতন সমাজ সংঘ আয়োজিত 'শুভ মহালয়া' উদ্‌যাপন অনুষ্ঠানে প্রধান অতিথি হিসেবে বক্তৃতাকালে তিনি একথা বলেন।

মন্ত্রী বলেন, সাম্প্রদায়িক রাষ্ট্রব্যবস্থা থেকে বেরিয়ে এসে জাতির পিতা বঙ্গবন্ধুর নেতৃত্বে হিন্দু-মুসলিম-বৌদ্ধ-খ্রিস্টান সকল ধর্মের ত্রিশ লক্ষ মানুষের রক্তস্রোতের বিনিময়ে আমরা গড়েছি অসাম্প্রদায়িক বাংলাদেশ। এখানে সাম্প্রদায়িক অপশক্তির কোনো স্থান নেই।

ড. হাছান বলেন, আমাদের এদেশ সাম্প্রদায়িক সম্প্রীতির দেশ। আমরা যে আন্তঃসম্প্রদায় সম্প্রীতির নজির স্থাপন করেছি, তা বিশ্বের দেশগুলোর কাছে এক অনন্য উদাহরণ। প্রধানমন্ত্রী শেখ হাসিনার সরকার বিশ্বাস করে, ধর্ম যার যার, রাষ্ট্র সবার।

আমাদের প্রথম পরিচয় আমরা বাঙালি, তারপর আমরা কেউ হিন্দু বা মুসলিম, বৌদ্ধ বা খ্রিস্টান, বলেন আওয়ামী লীগের প্রচার সম্পাদক।

মহালয়া উপলক্ষে সকলকে শুভেচ্ছা জানিয়ে ড. হাছান মাহমুদ বলেন, হিন্দু ধর্মমতে আজ মর্ত্যে দুর্গাদেবীর আগমনের ক্ষণে সকল অসুর, অশুভ অপশক্তি পরাজিত হোক, আমাদের সম্প্রীতির বন্ধন আরো দৃঢ় হোক। সকলে মিলে আমরা এগিয়ে যাই 'স্বপ্নের বাংলাদেশ' গড়ার পথে।

#

আকরাম/পরীক্ষিৎ/আনোয়ার/আসমা/২০১৯/১৩০০ ঘণ্টা